**PRAVILA VALPOVAČKE PIRAMIDE 2016.**

1. Na početku ovogodišnje Valpovačke piramide igrači se prema kvaliteti i prošlogodišnjim rezultatima razvrstavaju u skupine od po četiri igrača. Osnovni princip natjecanja je da jedan tjedan igrači parnih redova izazivaju igrače neparnih redova, drugi tjedan obrnuto, a po rasporedu koji sastavlja voditelj piramide. Ponavljanje mečeva sa istim protivnikom se izbjegava koliko god je to moguće. Ukoliko ima redova koji nisu izazvani prema gore navedenom principu, igrači u tom redu igraju između sebe.
2. Ždrijeb u pravilu izlazi srijedom u 20.00 sati. Susret se treba odigrati u tjedan dana zaključno sa srijedom do 19.30.
3. Svim igračima Valpovačke piramide je na raspologanju abecedni popis igrača s brojevima telefona koji se nalazi u prostorijama kluba ili se može dobiti putem elektroničke pošte.
4. Susret se igra po dogovoru između dva igrača, a potom treba rezervirati termin u klubu u dogovoru s voditeljem Piramide.
5. Susret se igra na dva dobivena seta (kod 1:1 u setovima treći set igra se tie-break do 10). Ukoliko su oba igrača suglasna može se igrati cijeli treći set.
6. Izazivač je dužan dogovoriti susret najkasnije do petka i osigurati nove (korektne) loptice. Službene loptice natjecanja su HEAD ATP, Babolat gold i Prince Championship. Ukoliko izazivač nije donio službene nove loptice pravo izbora bilo kojih loptica ima izazvan igrač. Cijena loptica za učesnike Piramide iznosi 37,00 kn za HEAD, 35,00 kn za Babolat gold i 30,00 kn za Prince.
7. Kotizacija piramide iznosi 60,00 kn za nečlanove, odnosno 30,00 kn za članove mjesečno (četiri kola). Ukoliko igrač ne plati kotizaciju za pojedini mjesec stavlja ga se u zadnji red i počinje igrati tek kad podmiri dugovanja. Ako igrač odluči istupiti iz PIRAMIDE, treba o tome obavijestiti voditelja.
8. Ako igrač ne dođe na dogovoreni termin ili ako kasni više od 15 minuta bez prethodne najave, gubi meč bez borbe.
9. Ukoliko je meč predan bez borbe, igrač koji nije odigrao meč može sa drugim slobodnim igračem piramide kojem je također predan meč ili članom kluba odigrati prijateljski meč kao zamjenu. Bilo koji neodigrani meč također se može odigrati bilo kada tijekom trajanja piramide, ali se ne upisuje kao službeni.
10. Pregled susreta svakog kola s rezultatima objavljuje se na oglasnoj ploči kluba.
11. Za pobjedu se dobiva 3 boda, za poraz 1 bod. Ako se susret ne odigra, igrač koji je predao ostaje bez bodova. Nakon svakog odigranog kola igrač dobiva i bodove zavisno od toga u kojem se redu nalazi. Bodovanje počinje od zadnjeg reda koji nosi 1 bod, a svaki red iznad po 1 dodatni bod zaključno sa prvim redom (prvi red - 10 bodova).
12. Na MASTERS-u nastupa 8 igrača, od toga 6 prema direktnom plasmanu na osnovu osvojenih bodova tijekom cijele piramide, a za 2 mjesta se igra kvalifikacijski turnir. Završni MASTERS će biti organiziran nakon 22 kola piramide i odigranih kvalifikacija. Nakon 22. kola počinju kvalifikacije za igrače koji nisu izborili direktan plasman. Kvalifikacijski turnir se igra na ispadanje (osigurano minimalno dva meča i cjelokupni plasma 9.- 40. mjesta). Za MASTERS i kvalifikacije se ne plaća posebno kotizacija, već je to uključeno u mjesečnu kotizaciju (6. mjesec piramide, 21. -24. kolo).
13. MASTERS se boduje na sljedeći način: POBJEDNIK - 120 bodova, FINALISTA - 80 bodova, POLUFINALISTI - 64 boda, 5. - 8. mjesta - 48 bodova, 9.- 16. mjesta - 32 boda, 17. - 24. mjesta - 24 boda, 25. - 32. mjesta - 12 bodova, 33. i dalje - 6 bodova.
14. MASTERS se odigrava i u kategoriji +50 gdje se organizira završnica sa 4 igrača. Prva dva igrača +50 godina prema tablici se plasiraju direktno, a za preostala dva mjesta se igraju kvalifikacije. Parovi završnice se izvlače. Igra se susret za treće mjesto također. Ostali kvalifikanti imaju minimalno dva meča. Igrači +50 koji su ostvarili plasman na redovni MASTERS mogu birati na kojoj će završnici nastupiti. Pobjednik meča osvaja 64 boda, poraženi 48 bodova, treće mjesto 32 boda, četvrto 24 boda, 5. mjesto i dalje - 12 bodova.
15. Ukupni pobjednik VALPOVAČKE PIRAMIDE se određuje zbrojem osvojenih bodova za sve susrete tijekom PIRAMIDE, bodova na osnovu mjesta u pojedinom redu za svaki tjedan, i bodova sa završnog MASTERS-a. Pobjednik MASTERSA ne mora ujedno bit i pobjednik PIRAMIDE.
16. Kao prva nagrada natjecanja pobjednik VALPOVAČKE PIRAMIDE oslobođen je plaćanja kotizacije u idućoj sezoni natjecanja.
17. Igrači su obvezni poštivati pravila teniske igre i sportskog ponašanja na terenu i izvan njega.
18. Eventualne ispade ili incidente tijekom natjecanja ili neposredno nakon klub će sankcionirati, te u krajnjem slučaju igrača isključiti iz natjecanja.
19. Moguće sporne situacije rješava voditelj Piramide.

 Voditelj piramide:

 dr.sc. Josip Cvenić

 U Valpovu, 20.05.2016.